מגי סמית'

דיים מרגרט נטלי "מגי" סמית'  (באנגלית: Margaret Natalie "Maggie" Smith; 28 בדצמבר 1934 – 27 בספטמבר 2024) הייתה שחקנית קולנוע, טלוויזיה ותיאטרון בריטית ילידת-אנגליה.   

לזכותה הייתה קריירת משחק ענפה הן על הבמה והן על מסכי הקולנוע והטלוויזיה, והיא נודעת כאחת מהשחקניות הבולטות בבריטניה. היא זכתה במספר רב של פרסים בהם שבעה פרסי באפט"א, ארבעה פרסי אמי, שלושה פרסי גלובוס הזהב, שני פרסי אוסקר, פרס גילדת שחקני המסך ופרס טוני. 

סרטים בהם שיחקה שזכו לשבחי הביקורות כוללים את "אותלו" (1965), "האביב של מיס ברודי" (1969), "מסעותי עם דודתי" (1972), "סוויטת קליפורניה"  (1978), "התנגשות הטיטאנים" (1981), "זיכרונות אהבה מפירנצה" (1987) ו"פארק גוספורד" (2001). בנוסף שיחקה בתפקיד ונדי דרלינג המבוגרת בסרט הפנטזיה וההרפתקאות "הוק" (1991), בסרט "הנזירות בלוז" ובסרט ההמשך שלו, וכן בתפקיד פרופ' מינרווה מקגונגל סגנית-המנהל בסדרת סרטי "הארי פוטר". 

ב-2010 החלה לשחק בסדרת הדרמה התקופתית "אחוזת דאונטון" בה גילמה את ויולט קרולי, הרוזנת האלמנה מגרנתהם, כשעל תפקיד זה זכתה בפרס גלובוס הזהב ובפרס אמי לשתי עונות ברציפות, וכן בפרס גילדת שחקני המסך לשנת 2013.

 ביוגרפיה 
מרגרט נטלי סמית' נולדה בעיירה אילפורד שבמחוז אסקס, אנגליה, הממלכה המאוחדת, בתם של מרגרט האטון (לבית ליטל) ונת'ניאל סמית'. אמה הייתה מזכירה סקוטית, ואביה היה פתולוג אנגלי שעבד באוניברסיטת אוקספורד. היו לה  שני אחים גדולים, התאומים אליסטר ואיאן, שמאוחר יותר למדו בבית ספר לאדריכלות. בהיותה בת ארבע עברה משפחתה עמה להתגורר בעיר אוקספורד. התחנכה בבית הספר התיכון אוקספורד היי סקול עד גיל 16, בטרם עברה ללמוד משחק ב-Oxford Playhouse .

 קריירה 
ממוזער|200px|סמית', 1973

תחילת קריירת המשחק שלה בתיאטרון אוקספורד פלייהאוס , בשנת 1952 הופיעה בתפקיד ויולה במחזה השייקספירי "הלילה השנים עשר". בקולנוע, הופיעה לראשונה בשנת 1956 בסרט "Child in the House". הופעתה המקצועית הראשונה הייתה בברודוויי במופע הרוויו "הפנים החדשות של 56". בשנות השישים הייתה לדמות קבועה בתיאטרון המלכותי הלאומי ובלטה במשחקה כדזדמונה במחזה אותלו לצידו של לורנס אוליבייה, תפקיד אותו גילמה גם בגרסה הקולנועית משנת 1965 והייתה מועמדת לפרס אוסקר על הופעתה. ב"אוקספורד פלייהואס" שיחק לצידו של רוני ברקר במחזה "The Housemaster" ומחזות נוספים.

ב-1969 זכתה בפרס אוסקר לשחקנית הטובה ביותר על תפקידה כמורה הסקוטית ג'ין ברודי בסרט "העלמה ברודי" (The Prime of Miss Jean Brodie).

ב-1978 זכתה סמית' באוסקר נוסף בקטגוריית שחקנית המשנה על הסרט "מלון בקליפורניה"  כששיחקה לצידו של מייקל קיין. כשנודע למייקל קיין שהיא מתכוונת להופיע בסרט "מיסיונר ולא קדוש" עם מייקל פיילין הזהיר אותו שהיא עלולה "לגנוב לו את הסרט". סמית' כיכבה בסרט נוסף עם פיילין הקומדיה השחורה "A Private Function".
ממוזער|200px|סמית', 1995

ב-1992 השתתפה בסרט "הנזירות בלוז" וב-1999 הופיעה כליידי הסטר האימתנית בסרט "תה עם מוסוליני". רבות מהדמויות שגילמה, הן כפי שכינתה אותן, "גלריה של גרוטסקיות". כמו כן גילמה דמויות עוקצניות, סרקסטיות או פשוט גסות רוח. דוגמאות לדמויות כאלה אפשר לראות בסרט "גברות בלוונדר" בדמות האחות הביקורתית, ובסרט "פארק גוספורד" בדמות קונסטנס הרוזנת מטרנטהם חמת המזג והסנובית. על תפקידה ב"פארק גוספורד" זכתה למועמדות נוספת לפרס אוסקר.

תפקידים בולטים נוספים הם: דמותה הנרגנת של שרלוט ברטלט בהפקה של מרצ'נט ואייבורי "זיכרונות אהבה מפירנצה", הדוכסית מיורק בסרטו של איאן מקלן "ריצ'רד השלישי" ותפקיד פחות ידוע אך רב עוצמה של לילה פישר בסרט "Love and Pain and the Whole Damn Thing" משנת 1973.

שיחקה בתפקיד ונדי דרלינג המבוגרת בסרט הפנטזיה "הוק" מ-1991, עיבוד הוליוודי המבוסס על עלילת סיפורי "פיטר פן". שיחקה בתור גברת מדלוק בסרט "סוד הגן הנעלם" מ-1993.

בשלהי שנות ה-90 של המאה ה-20, עם ההצלחה הבינלאומית של סדרת סרטי "הארי פוטר", זכתה סמית' להכרה בקרב קהל רחב יותר, והיא ידועה כמגלמת את דמותה של מינרווה מקגונגל לצדו של השחקן דניאל רדקליף, שלצדו שיחקה גם קודם לכן בעיבוד טלוויזיוני משנת 1999 למחזה "דייוויד קופרפילד" מאת צ'ארלס דיקנס, בו גילמה את בטסי טרוטווד, דודתו של דייוויד.

ב-2010 החלה להופיע בסדרת הדרמה התקופתית "אחוזת דאונטון" בתפקיד ויולט קרולי, הרוזנת האלמנה מגרנתהם. ב-2012 הייתה מועמדת לפרס גלובוס הזהב (המועמדות התשיעית שלה) בקטגוריית שחקנית המשנה הטובה ביותר בסדרה או בסרט קולנוע, על תפקידה בעונה הראשונה של "אחוזת דאונטון". היא זכתה בשני פרסי אמי על תפקיד זה. ב-2013 זכתה בפרס גלובוס הזהב על תפקידה בעונתה השנייה של הסדרה.

בין השנים 1976–1980 היא הופיעה במספר רב של הפקות בפסטיבל שייקספיר בסטרפורד אונטריו. בין הדמויות שגילמה היו המלכה אליזבת ב"ריצ'רד השלישי", קלאופטרה, ליידי מקבת', וירג'יניה וולף ב"וירג'יניה", וכן באינספור תפקידים ראשיים לצדו של השחקן בריאן בדפורד, ביניהם "Private Lives" מאת נואל קאוורד. בספטמבר 2012 הוענק לסמית' פרס מורשת פסטיבל שייקספיר בסטרטפורד היוקרתי.

תפקידים נוספים בתיאטרון כללו את הדמות הראשית בהפקה הבימתית של אלן בנט למחזה "The Lady in the Van" ואת אמנדה בהפקה מחודשת של "Private Lives". בשנת 1990 זכתה בפרס טוני על הופעתה במחזה של פיטר שאפר – "Lettice and Lovage", בו כיכבה בתפקיד מדריכת תיירים אקסצנטרית בבית אחוזה אנגלי. ב-2007 שיחקה במחזה "The Lady from Dubuque" מאת אדוארד אלבי בתיאטרון היימרקט.

ב-1954 הופיעה בתוכנית טלוויזיה "Oxford Accents" שהפיק נד שרין. השתתפה בתפקידים אחדים במופע "הפנים החדשות של 1956" בתיאטרון אתל ברימור. ב-21 באוגוסט 1957 הופיעה בתיאטרון ליריק המרסמית' בקומדיה המוזיקלית "Share My Lettuce" עיבוד לרומן מאת במבר גסקויין. אחר כך הועלתה ההצגה ב"קומיק תיאטר" וב"גאריק תיאטר". ב-1958 הייתה מועמדת בפעם הראשונה לפרס, כשחקנית חדשה מבטיחה ביותר של האקדמיה הבריטית לאומנויות הקולנוע והטלוויזיה על תפקידה ב-Nowhere To Go. בהוליווד הייתה מועמדת לפרס גלובוס הזהב ככוכבת החדשה של השנה ב-1964 על משחקה ב"אנשים חשובים ביותר".

ב-2012 שיחקה בתפקיד מיוריאל בקומדיה הבריטית "מלון מריגולד האקזוטי", וכן כיכבה בסרט "קוורטט", המבוסס על מחזה מאת רונלד הארווד, בבימויו של דסטין הופמן בתפקיד ג'ין הורטון.

 תארים והוקרה 
ב-1970, בחלוקת אותות הכבוד של השנה החדשה הוענק לה תואר מפקדת מסדר האימפריה הבריטית (CBE). בשנת 1990 הועלתה לדרגת  מפקדת (DBE) מטעם הממלכה המאוחדת.

ב-1986 הוענק לה תואר דוקטור לשם כבוד מאוניברסיטת באת'. עוד קבלה תוארי דוקטור לשם כבוד מאוניברסיטת סנט אנדרוז ב-1971, ומאוניברסיטת קיימברידג' ב-1995. שלושת תוארי הדוקטור לשם כבוד הללו שקיבלה היו כולן מאוניברסיטאות בריטיות.

 חיים אישיים 
מגי סמית' הייתה נשואה פעמיים, בעלה הראשון היה השחקן רוברט סטיבנס. נולדו להם שני בנים, השחקן כריס לרקין (נולד ב-1967), והשחקן טובי סטיבנס (נולד ב-1969) הנשוי לשחקנית אנה-לואיז פלאומן. התגרשה מבעלה הראשון ב-1974. בעלה השני היה המחזאי בוורלי קרוס וסמית' הייתה נשואה לו עד מותו ב-1998.

 מותה 
בשנת 2008 התגלתה אצל סמית' מחלת הסרטן. לפי כך, נטען שבמהלך צילומי הסרט "הארי פוטר והנסיך חצוי-הדם" שיחקה עם פאה לראשה. מאוחר יותר דווח בתקשורת כי החלימה.

סמית' הלכה לעולמה בבית החולים Chelsea and Westminster Hospital  שבצ'לסי, אנגליה, ב-27 בספטמבר 2024 בהיותה בת 89.

 פילמוגרפיה נבחרת 
 קולנוע 
 שנה שם שם באנגלית תפקיד 1956 Child in the House אורחת במסיבה 1958 Nowhere to Go בריג'יט הווארד 1962 Go to Blazes שנטל 1963 אנשים חשובים ביותר The V.I.P.s (Hotel International) מיס מיד 1964 The Pumpkin Eater פילפוט 1965 אותלו Othello דזדמונה קסידי הצעיר Young Cassidy נורה 1967 סיר הדבש The Honey Pot שרה ווטקינס 1968 Hot Millions פאטי טרויליגר סמית' 1969 האביב של מיס ברודי The Prime Of Miss Jean Brody ג'ין ברודי 1969 הו, איזו מלחמה נחמדה Oh! What a Lovely War כוכבת במיוזיק הול 1972 מסעותי עם דודתי Travels with My Aunt אוגוסטה ברטרם 1973 Love and Pain and the Whole Damn Thing לילה פישר 1976 חמישה בלשים לקינוח Murder By Death דורה צ'ארלסטון 1978 מוות על הנילוס Death on the Nile מיס באורס 1978 סוויטת קליפורניה  California Suit דיאנה בארי 1981 קוורטט Quartet לויס היידלר 1981 התנגשות הטיטאנים Clash of the Titans תטיס 1982 רצח לאור השמש Evil Under the Sun דפני קאסל 1982 מיסיונר ולא קדוש The Missionary ליידי איזבל איימס 1983 מוטב מאוחר מאשר אף פעם Better Late Than Never מיס אנדרסון 1984 A Private Function ג'ויס שילברס 1984 Lily in Love לילי ויין 1985 זיכרונות אהבה מפירנצה A Room with a View שרלוט ברטלט 1987 תשוקתה הבודדת של ג'ודית הרן The Lonely Passion of Judith Hearne ג'ודית הרן 1990 רומיאו.ג'ולייט Romeo.Juliet רוזלין (מדבבת) 1991 הוק Hook ונדי דרלינג 1992 הנזירות בלוז Sister Act אם המנזר 1993 נזירות בלוז 2: חוזרות למקום הפשע Sister Act 2: Back in the Habit אם המנזר סוד הגן הנעלם The Secret Garden גברת מדלוק 1995 ריצ'רד השלישי Richard III הדוכסית מיורק 1996 מועדון האקסיות First Wives Club גונילה גרסון גולדברג 1997 העלמה מכיכר וושינגטון Washington Square הדודה לוויניה פנימן 1999 רוחות מאחורי הקלעים Curtain Call לילי מרלו The Last September ליידי מיירה ניילור תה עם מוסוליני Tea with Mussolini ליידי הסטר ראנדום 2001 פארק גוספורד Gosford Park קונסטנס הארי פוטר ואבן החכמים Harry Potter and the Philosopher's Stone פרופסור מינרווה מקגונגל 2002 הארי פוטר וחדר הסודות Harry Potter and the Chamber of Secrets פרופסור מינרווה מקגונגל הסודות של יה-יה Divine Secrets of the Ya-Ya Sisterhood קארו אלייזה בנט 2004 הארי פוטר והאסיר מאזקבאן Harry Potter and the Prisoner of Azkaban פרופסור מינרווה מקגונגל גברות בלוונדר Ladies in Lavender ג'נט וידינגטון 2005 איזו מאמי Keeping Mum גרייס הוקינס הארי פוטר וגביע האש Harry Potter and the Goblet of Fire פרופסור מינרווה מקגונגל 2007 הארי פוטר ומסדר עוף החול Harry Potter and the Order of the Pheonix פרופסור מינרווה מקגונגל להיות ג'יין Becoming Jane ליידי גרשם 2009 הארי פוטר והנסיך חצוי- הדם Harry Potter and the Half-Blood Prince פרופסור מינרווה מקגונגל From Time to Time לינט אולדנו 2010 נני מקפי והמפץ הגדול Nanny McPhee and the Big Bang גברת אגאתה דוצ'רטי 2011 נומיאו ויוליה Gnomeo and Juliet ליידי בלוברי הארי פוטר ואוצרות המוות חלק 2 Harry Potter and the Deathly Hallows 2 פרופסור מינרווה מקגונגל 2012 מלון מריגולד האקזוטי The Best Exotic Marigold Hotel מיוריאל דונלי קוורטט Quartet ג'ין הורטון 2015 מלון מריגולד האקזוטי השני The Second Best Exotic Marigold Hotel מיוריאל דונלי דירה בפריז My Old Lady מתילד ז'יראר הליידי בקרוואן The Lady in the Van מיס שפרד 2018 עולמם הסודי של גמדי הגינה Sherlock Gnomes ליידי כחול-ברי (מדבבת) 2019 אחוזת דאונטון Downton Abbey ויולט קרולי2021ניקולס A Boy Called Christmas דודה רות'2022 אחוזת דאונטון 2: עידן חדש 2 Downton Abbey ויולט קרולי 2023נשים ונפלאות The Miracle Club לילי פוקס

 טלוויזיה 
 שנה שם שם באנגלית תפקיד הערות 1999 דייוויד קופרפילד David Copperfield בטסי טרוטוודסרט טלוויזיה 2003 הבית באומבריה My House in Umbria אמילי דלהנטי 2010–2015 אחוזת דאונטון Downton Abbey ויולט קרולי 43 פרקים

 פרסים ומועמדויות 
 פרסי אוסקר 
שנהכותרקטגוריהתוצאה1965אותלושחקנית המשנה הטובה ביותר 1969האביב של מיס ברודיהשחקנית הטובה ביותר 1972מסעותי עם דודתי 1978סוויטת קליפורניהשחקנית המשנה הטובה ביותר 1986זיכרונות אהבה מפירנצה 2001פארק גוספורד 

 פרסי טוני 
שנהכותרקטגוריהתוצאה1975"Private Lives"השחקנית הטובה ביותר במחזה 1980"Night and Day" 1990"Lettice and Lovage" 

 פרסי אמי (פריימטיים) 
שנהכותרקטגוריהתוצאה1993"Great Performances:" "Suddenly, Last Summer"שחקנית ראשית מצטיינת במיני-סדרה או בסרט 2000דייוויד קופרפילדשחקנית משנה מצטיינת במיני-סדרה או בסרט 2003הבית באומבריהשחקנית ראשית מצטיינת במיני-סדרה או בסרט 2010"Capturing Mary" 2011אחוזת דאונטוןשחקנית משנה מצטיינת במיני-סדרה או בסרט 2012שחקנית משנה מצטיינת בסדרת דרמה 2013 2014 2016 

 פרסי גלובוס הזהב 
שנהכותרקטגוריהתוצאה1963אנשים חשובים ביותרכוכבת השנה 1965אותלוהשחקנית הטובה ביותר - סרט דרמה1969האביב של מיס ברודי 1972מסעותי עם דודתיהשחקנית הטובה ביותר - סרט קומדיה או מוזיקלי1978סוויטת קליפורניה 1986זיכרונות אהבה מפירנצהשחקנית המשנה הטובה ביותר - סרט קולנוע 2001פארק גוספורד2003הבית באומבריההשחקנית הטובה ביותר במיני-סדרה או בסרט טלוויזיה 2011אחוזת דאונטוןשחקנית המשנה הטובה ביותר בסדרת טלוויזיה, מיני-סדרה או סרט טלוויזיה 2012 קוורטטהשחקנית הטובה ביותר - סרט קומדיה או מוזיקלי 2015הליידי בקרוואן 

 פרסי גילדת שחקני המסך 
שנהכותרקטגוריהתוצאה2001פארק גוספורדצוות השחקנים הטוב ביותר בסרט קולנוע 2011אחוזת דאונטוןהשחקנית הטובה ביותר בסרט טלוויזיה או במיני-סדרה 2012השחקנית הטובה ביותר בסדרת דרמה אנסמבל השחקנים הטוב ביותר בסדרת דרמה מלון מריגולד האקזוטישחקנית המשנה הטובה ביותר בסרט קולנוע צוות השחקנים הטוב ביותר בסרט קולנוע 2013אחוזת דאונטוןהשחקנית הטובה ביותר בסדרת דרמה אנסמבל השחקנים הטוב ביותר בסדרת דרמה 2014השחקנית הטובה ביותר בסדרת דרמה אנסמבל השחקנים הטוב ביותר בסדרת דרמה 2015השחקנית הטובה ביותר בסדרת דרמה

 פרסי באפט"א לקולנוע ולטלוויזיה 
שנהכותרקטגוריהתוצאהפרס באפט"א לקולנוע1958"Nowhere to Go"השחקנית החדשה המבטיחה ביותר 1965קסידי הצעירהשחקנית הבריטית הטובה ביותר 1969האביב של מיס ברודיהשחקנית הטובה ביותר 1978מוות על הנילוסהשחקנית הטובה ביותר בתפקיד משנה 1979סוויטת קליפורניההשחקנית הטובה ביותר 1981קוורטט 1984"A Private Function" 1986זיכרונות אהבה מפירנצההשחקנית הטובה ביותר בתפקיד ראשי 1988תשוקתה הבודדת של ג'ודית הרן 1993סוד הגן הנעלםהשחקנית הטובה ביותר בתפקיד משנה1999תה עם מוסוליניהשחקנית הטובה ביותר בתפקיד משנה 2001פארק גוספורד 2015הליידי בקרוואןהשחקנית הטובה ביותר בתפקיד ראשי פרס באפט"א לטלוויזיה1984"All for Love:" "Mrs. Silly"השחקנית הטובה ביותר 1989"Talking Heads:" "A Bed Among the Lentils" 1993"Screen Two:" "Memento Mori" 2000דייוויד קופרפילד 2012אחוזת דאונטוןשחקנית המשנה הטובה ביותר פרסים ללא תחרות1993מגי סמית'פרס מיוחד של באפט"א 1996עמית באפט"א 

 פרסי אוליבייה 
שנהכותרקטגוריהתוצאה1981וירג'יניהשחקנית השנה במחזה חדש 1985דרכו של עולםההופעה הטובה ביותר בקומדיה 1987"Lettice and Lovage" / "Coming In To Land"שחקנית השנה 1994חשיבותה של רצינותההופעה הטובה ביותר בקומדיה 1998איזון עדיןהשחקנית הטובה ביותר 2000הליידי בקרוואן פרסים אחרים2010מגי סמית'פרס מיוחד של האיגוד 

 פרסי דרמה דסק 
שנהכותרקטגוריהתוצאה1975"Private Lives"שחקנית מצטיינת במחזה 

 פרסי איבנינג סטנדרד 
שנהכותרקטגוריהתוצאה1962"The Private Ear" / "The Public Eye"ההופעה הטובה ביותר של שחקנית 1970הדה גאבלר 1984וירג'יניה 1984דרכו של עולם 1994שלוש נשים גבוהות 2013מגי סמית'Theatre Icon 2019"A German Life"ההופעה הטובה ביותר של שחקנית 

 פרסי סטלייט 
שנהכותרקטגוריהתוצאה2001פארק גוספורדהשחקנית הטובה ביותר בסרט קומדיה או מוזיקלי האנסמבל הטוב ביותר 2003הבית באומבריההשחקנית הטובה ביותר - מיני-סדרה או סרט טלוויזיה 2011אחוזת דאונטוןשחקנית המשנה הטובה ביותר 2012 

 לקריאה נוספת 
 "Maggie Smith: A Bright Particular Star" by Michael Coveney, Victor Gollancz Ltd, September 1992.

 קישורים חיצוניים 






 הערות שוליים 

קטגוריה:מעוטרי מסדר עמיתי הכבוד
קטגוריה:גבירות מפקדות במסדר האימפריה הבריטית
קטגוריה:זוכי אוסקר: השחקנית הטובה
קטגוריה:זוכי אוסקר: שחקנית המשנה הטובה
קטגוריה:זוכי פרס גילדת שחקני המסך - שחקנים
קטגוריה:חברי התיאטרון המלכותי הלאומי
קטגוריה:זוכי אמי בפריים טיים: שחקנית ראשית במיני-סדרה או בסרט
קטגוריה:זוכי אמי בפריים טיים: שחקנית משנה בדרמה
קטגוריה:זוכי אמי בפריים טיים: שחקנית משנה במיני-סדרה או בסרט
קטגוריה:שחקניות קולנוע וטלוויזיה אנגליות
קטגוריה:זוכי פרס גלובוס הזהב: קולנוע: שחקנית ראשית בקומדיה או בסרט מוזיקלי
קטגוריה:זוכי פרס גלובוס הזהב: קולנוע: שחקנית משנה
קטגוריה:זוכי פרס גלובוס הזהב: טלוויזיה: שחקנית משנה
קטגוריה:זוכי פרס טוני: שחקניות
קטגוריה:בריטיות שנולדו ב-1934
קטגוריה:אנגלים שנולדו ב-1934
קטגוריה:בריטיות שנפטרו ב-2024
קטגוריה:אנגלים שנפטרו ב-2024